Man sit lewenslank ná verkragting | Netwerk24
Man sit lewenslank ná verkragting
03 Mei 2017 16:57
'n Man wat sy vriend se minderjarige dogter verkrag het, is in die streekhof in Ladybrand tot lewenslange tronkstraf gevonnis.
Kapt. Phumelelo Dhlamini, polisiewoordvoerder, sê die 53-jarige man is daaraan skuldig bevind dat hy 'n 11-jarige meisie op 17 Augustus 2014 in haar ouerhuis in Manyatseng, Ladybrand, verkrag het.
Die meisie se pa het haar dié dag alleen by die huis gelos toe hy en sy vriend by 'n sjebien gaan kuier het.
'n Rukkie later het die man die meisie se pa by die sjebien gelos. Hy is na sy vriend se huis waar hy die meisie verkrag het.